ایلزبیتھ گاسکل

ایلزبیتھ گاسکل  (پیدائش: 29 ستمبر 1810ء - وفات: 12 نومبر 1865ء) اسکاٹش نژاد انگریزی ناول نگار،  مضمون نویس، افسانہ نگار اور سوانح نگار تھیں۔ وہ 29  ستمبر 1810ء کو چیلسی، لندن، انگلستان میں پیدا ہوئیں۔ وہ ولیم اسٹیونس نامی سول سرونٹ کی بیٹی تھیں۔ انہیں ان کی خالہ نے پالا۔ ایون پبلک اسکول میں تعلیم حاصل کی اور پھر نیو کاسل میں ایک دور کے رشتہ دار پادری کے یہاں دو سال مقیم رہیں۔ 1832ء میں ان کی شادی ولیم گاسکل نامی پادری سے ہوئی۔ وہ مانچسٹر نیو کالج میں انگریزی، ادب اور تاریخ کے استاد تھے اور بہت سے مذہبی کتابچے اور رسالے لکھ چکے تھے۔ گاسکل نے اس دوران کچھ کہانیاں لکھیں، 1848ء میں ان کا پہلا ناول میری بارٹن شائع ہوا اور جب ہی سے وہ ادبی میدان میں آگئیں۔ یہ ناول انہوں نے اپنے چھوٹے بیٹے کی وفات کے بعد لکھا تھا۔ اس میں صنعتی جھگڑوں اور بے یقینی کا ذکر کیا تھا۔ ان کی تحریریں ہاؤس ہولڈ ورڈس نامی رسالے میں دو تین سال تک چھپتی رہیں۔ ان کی ایک کہانی کرینیفورڈ بھی اسی رسالے میں چھپی تھی، جس میں ایک عمر رسیدہ کنواری عورت کے حالات اور مسائل بڑے اچھے طریقے سے بیان کیے گئے ہیں۔  لکھے ہیں۔ ان کا آخری ناول سلویاس لورس 1863ء میں شائع ہوا اور  ان کے مرنے کے بعد جین آسٹن کے طرز  میں ایک نیم مزاحیہ ناول وائیوز اینڈ ڈاٹرس  چھپا جو ان کے رنگ سے بالکل مختلف تھا۔ 1850ء میں ان کی ملاقات شارلٹ برانٹی سے ہوئی جو گہری دوشتی مین بدل گئی۔ 1855ء میں شارلٹ کے مرنے کے بعد انہوں نے لائف آف شارلٹ کے نام سے سوانح عمری لکھی جس میں اس کی زندگی اور کردار کے حقیقی واقعات پیش کیے گئے ہیں،۔ گاسکل عام طور پر طویل افسانے لکھتی تھیں جو مثل ناول کے ہوتے تھے۔ ان کے مجموعے لائف ان مانچسٹر، لیزی لیھ، راونڈ دی صوفہ،  اور کزن فیلزکے نام سے شائع ہوئے۔ <ref> ایلزبیتھ گاسکل 12 نومبر 1865ء کو الٹن، ہیمپشائر، انگلستان میں انتقال کر گئیں۔

مبیرونی روابط

حوالہ جات 

1810ء کی پیدائشیں
1865ء کی وفیات
چیلسی، لندن کی شخصیات
انگریز سوانح نگار
انیسویں صدی کی انگریز مصنفات
انیسویں صدی کے انگریز ناول نگار
اسکاٹش نسب کی انگریز شخصیات
خواتین سوانح نگار
انگریز خواتین ناول نگار
وکٹوریائی دور کی مصنفات
انگریز افسانچہ نگار